2016.—2017. gada Itālijas futbola čempionāta A sērijas sezona
2016.—2017. gada Itālijas futbola čempionāta A sērijas sezona bija 85. A sērijas sezona un 115. Itālijas futbola čempionāta sezona kopumā. Tā sākās 2016. gada 20. augustā un noslēdzās 2017. gada 28. maijā. Čempionātā sesto reizi pēc kārtas uzvarēja Turīnas "Juventus" futbolisti, kopumā izcīnot 33. Itālijas čempionu titulu. Par sezonas rezultatīvāko spēlētāju kļuva AS Roma uzbrucējs Edins Džeko, kurš guva 29 vārtus.